ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՓՐԿԱՐԱՐ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ**

**ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 Հոդված 1. «Փրկարար ծառայության մասին» 2005 թվականի հուլիսի 8-ի ՀՕ-171-Ն օրենքի (այսուհետ՝ Օրենք) 14-րդ հոդվածի 5-րդ մասում «հաստատությունների» բառը փոխարինել «հաստատության՝ փրկարար ծառայության ոլորտում պաշտոնի նշանակվելու համար իրականացվող կրթական ծրագրերով» բառերով:

Հոդված 2. Օրենքի 21-րդ հոդվածի «բ» կետը շարադրել հետևյալ խմբագրությամբ՝ «բ) փրկարար ծառայությունում պաշտոնի նշանակվելու համար իրականացվող կրթական ծրագրերով Լիազոր մարմնի ուսումնական հաստատություն ընդունված քաղաքացիներին որպես կուրսանտ հրամանագրելով:»:

Հոդված 3. Օրենքի 25-րդ հոդվածի «ա» կետում «բարձրագույն ուսումնական հաստատություն» բառերը փոխարինել «ուսումնական հաստատությունը բարձրագույն մասնագիտական կրթական ծրագրով» բառերով:

Հոդված 4. Օրենքի 26-րդ հոդվածի 2-րդ մասում «Բարձրագույն ուսումնական հաստատությունների» բառերը փոխարինել «Լիազոր մարմնի ուսումնական հաստատության բարձրագույն մասնագիտական կրթական ծրագրով սովորող» բառերով:

Հոդված 5. Օրենքի 31-րդ հոդվածը լրացնել նոր 4.1-ին մաս՝ հետևյալ բովանդակությամբ․

«4.1. Լիազոր մարմնի ուսումնական հաստատությունում փրկարար ծառայության ավագ և միջին խմբի պաշտոններում պաշտոնի նշանակում (ծառայության է ընդունում) և պաշտոնից ազատում է Լիազոր մարմնի ղեկավարը։»:

Հոդված 6. Օրենքի 63-րդ հոդվածի 1-ին մասում «հաստատություններում» բառը փոխարինել «հաստատությունում» բառով:

Հոդված 7. Օրենքի 12-րդ գլխի վերնագիրը շարադրել հետևյալ խմբագրությամբ՝ «ՓՐԿԱՐԱՐ ԾԱՌԱՅՈՒԹՅԱՆ ԵՎ ՃԳՆԱԺԱՄԱՅԻՆ ԿԱՌԱՎԱՐՄԱՆ ԿՐԹԱԿԱՆ ԾՐԱԳՐԵՐԻ ԻՐԱԿԱՆԱՑՈՒՄԸ ԼԻԱԶՈՐ ՄԱՐՄՆԻ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՈՒՄ»:

Հոդված 8. Օրենքի 68-րդ հոդվածը շարադրել հետևյալ խմբագրությամբ՝

«Հոդված 68. Ուսուցումը Լիազոր մարմնի ուսումնական հաստատությունում

1. Լիազոր մարմինը փրկարարական ծառայության և ճգնաժամային կառավարման խնդիրների, գործառույթների կատարումը և իր համակարգը բարձր որակավորման մասնագետներով ապահովելու, ծառայողներին վերապատրաստելու (որակավորելու), բնակչության, պետական կառավարման և տեղական ինքնակառավարման մարմինների, կազմակերպությունների ուսուցումն ապահովելու, ինչպես նաև Հայաստանի Հանրապետության միջազգային պայմանագրերով նախատեսված գործառույթներն իրականացնում է իր ուսումնական հաստատության միջոցով:

2. Լիազոր մարմնի ուսումնական հաստատությունը Լիազոր մարմնի ենթակայությամբ գործող պետական ոչ առևտրային կազմակերպություն է, որի կարգավիճակը և կառավարումը սահմանվում են օրենսդրությամբ:

3.Լիազոր մարմնի ուսումնական հաստատությունը արտակարգ իրավիճակներում բնակչության պաշտպանության և քաղաքացիական պաշտպանության բնագավառների բարձր որակավորման մասնագետների պատրաստումը, վերաորակավորումը, հետբուհական և լրացուցիչ կրթական ու գիտական ծրագրերն իրականացնում է փրկարար ծառայության և ճգնաժամային կառավարման ուսումնական ստորաբաժանման միջոցով:

4. Լիազոր մարմնի ուսումնական հաստատության փրկարար ծառայության և ճգնաժամային կառավարման ուսումնական ստորաբաժանման պետ նշանակվում է փրկարար ծառայությունում գլխավոր խմբի պաշտոնում առնվազն 5 տարվա ծառայության ստաժ ունեցող անձը: Լիազոր մարմնի ուսումնական հաստատության փրկարար ծառայության և ճգնաժամային կառավարման ուսումնական ստորաբաժանման պետի, մասնագիտացված տեղակալների, մասնագիտական ֆակուլտետների, ամբիոնների ղեկավարների, նրանց տեղակալների, մասնագիտական առարկաներ դասավանդող պրոֆեսորների, դոցենտների, ուսումնական հաստատության ասիստենտի պաշտոնները փրկարարական ծառայության գլխավոր խմբի պաշտոններ են, իսկ նշված ամբիոնների բաժնի պետերի և դասախոսների պաշտոնները` ավագ խմբի պաշտոններ:

5. Սույն հոդվածի չորրորդ մասում նշված փրկարարական ծառայողներին համապատասխան պաշտոններում նշանակում և պաշտոններից ազատում է Լիազոր մարմնի ղեկավարը:

6. Լիազոր մարմնի ուսումնական հաստատության պրոֆեսորադասախոսական անձնակազմին ներկայացվող պահանջները սահմանում է Լիազոր մարմնի ղեկավարը: Ուսումնական գործընթացում պայմանագրային հիմունքներով կարող են ներգրավվել ոչ հաստիքային դասախոսներ:

7. Լիազոր մարմնի ուսումնական հաստատության՝ փրկարար ծառայության և ճգնաժամային կառավարման կրթական ծրագրեր իրականացնող ստորաբաժանումում ուսուցումն իրականացվում է առկա և հեռակա ուսուցման ձևով:

8. Փրկարար ծառայության և ճգնաժամային կառավարման կրթական ծրագրերով Լիազոր մարմնի ուսումնական հաստատություն առկա ուսուցմամբ որպես կուրսանտ կարող են ընդունվել մինչև 23 տարեկան Հայաստանի Հանրապետության քաղաքացիները:

9. Հայաստանի Հանրապետության արական սեռի քաղաքացիները Լիազոր մարմնի ուսումնական հաստատություն որպես կուրսանտ փրկարար ծառայության և ճգնաժամային կառավարման կրթական ծրագրերով ընդունվելու համար կարող են դիմել`

ա) պարտադիր զինվորական ծառայություն անցնելուց հետո.

բ) ընդունվելու պահին պարտադիր զինվորական ծառայության զորակոչի համար տարիքը լրացած չլինելու դեպքում.

գ) ընդունվելու պահին սահմանված կարգով պարտադիր զինվորական ծառայության տարկետման իրավունքից օգտվելու դեպքում:

10. Հայաստանի Հանրապետության միջազգային պայմանագրերով նախատեսված դեպքերում Լիազոր մարմնի ուսումնական հաստատություն կարող են ընդունվել նաև օտարերկրյա քաղաքացիները և քաղաքացիություն չունեցող անձինք:

11. Լիազոր մարմնի ուսումնական հաստատությունում փրկարարական ծառայության կուրսանտների, ադյունկտների, ասպիրանտների ընդունելությունը կազմակերպվում է պետական պատվերի շրջանակներում:

12. Լիազոր մարմնի ուսումնական հաստատությունում առկա ուսուցումը դադարեցրած կամ ուսումնական հաստատությունից ազատված քաղաքացիները զորակոչվում են պարտադիր զինվորական ծառայության ընդհանուր հիմունքներով:

13. Լիազոր մարմնի ուսումնական հաստատությունում իրականացվում է նաև հեռակա ուսուցում փրկարարական ծառայության կրտսեր, միջին և ավագ խմբերի պաշտոններ զբաղեցնող ծառայողների համար: Այդ ծառայողներն ընդունելության քննություններին մասնակցում են մինչև 30 տարեկանը լրանալը` Լիազոր մարմնի տրամադրած ուղեգրերի առկայության դեպքում: Նման ուղեգիր տրվում է փրկարարական ծառայության կրտսեր խմբի պաշտոնում առնվազն մեկ տարի ծառայելուց հետո` ատեստավորման արդյունքների հիման վրա:

14.Լիազոր մարմնի ուսումնական հաստատության փրկարար ծառայության բարձրագույն մասնագիտական կրթական ծրագրերով կուրսանտ շրջանավարտներին Լիազոր մարմնի ղեկավարը շնորհում է փրկարարական ծառայության լեյտենանտի կոչում:

15. Փրկարարական ծառայողները պետական պատվերով առկա ուսուցմամբ բարձրագույն ուսումնական հաստատություն, ասպիրանտուրա (ադյունկտուրա), դոկտորանտուրա ընդունվելու դեպքում գործուղվում են Հայաստանի Հանրապետության կամ օտարերկրյա պետության համապատասխան ուսումնական հաստատություն: Այդ ուսումնական հաստատություններում ուսուցումն ավարտելուց հետո` երկամսյա ժամկետում, փրկարարական ծառայողները նշանակվում են համապատասխան պաշտոնների:

16. Լիազոր մարմնի ուսումնական հաստատությունում դիմորդների ընդունելությունը կատարվում է մրցութային հիմունքներով` Լիազոր մարմնի ղեկավարի հրամանով սահմանված կարգին համապատասխան:

17. Ընդունելությունը կատարվում է Կառավարության հաստատած մասնագիտությունների ցանկին և տեղերին համապատասխան:

18. Լիազոր մարմնի ուսումնական հաստատությունում ընդունելությունը կազմակերպվում է պետական պատվերի շրջանակում:

19. Տվյալ ուսումնական տարվա դիմորդների ընտրության և ընդունելության ստուգումների և քննությունների կազմակերպման և ընթացքի վերահսկման նպատակով Լիազոր մարմնի ղեկավարի հրամանով ստեղծվում են մանդատային և ընդունող հանձնաժողովներ, որոնց գործունեության կարգերը սահմանվում են Լիազոր մարմնի ղեկավարի հրամանով:

20. Լիազոր մարմնի ուսումնական հաստատությունը կարող է իրականացնել նաև վճարովի կրթական ծառայություններ::

Հոդված 9. Օրենքի 69-րդ հոդվածն ուժը կորցրած ճանաչել:

Հոդված 10. Օրենքի 70-րդ հոդվածն ուժը կորցրած ճանաչել:

Հոդված 11. Օրենքի 71-րդ հոդվածում՝

1 1-ին մասում «գործուղված ուսումնական հաստատությունում» բառերից հետո լրացնել «փրկարար ծառայության կրթական ծրագրով» բառերով.

2 2-րդ մասի «ա» կետում «բարձրագույն ուսումնական հաստատությունն» բառերը փոխարինել «ուսումնական հաստատությունում փրկարար ծառայության բարձրագույն կրթական ծրագիրն» բառերով:

Հոդված 12. Եզրափակիչ մաս և անցումային դրույթներ

1. Սույն օրենքն ուժի մեջ է մտնում պաշտոնական հրապարակմանը հաջորդող օրվանից:
2. Լիազոր մարմնի ուսումնական հաստատության կանոնադրությունն ընդունվում է սույն օրենքի ուժի մեջ մտնելուց հետո մեկ ամսվա ընթացքում: Լիազոր մարմնի ուսումնական հաստատության հաստիքացուցակը և կառուցվածքը հաստատվում է ուսումնական հաստատության կանոնադրությունն ուժի մեջ մտնելուց մեկ ամսվա ընթացքում: Սույն օրենքից բխող մյուս ենթաօրենսդրական ակտերը ընդունվում են ուսումնական հաստատության կանոնադրությունն ուժի մեջ մտնելուց երեք ամսվա ընթացքում:
3. Լիազոր մարմնի ուսումնական հաստատության հաստիքացուցակը և կառուցվածքը հաստատելուց հետո հինգ օրվա ընթացքում Լիազոր մարմնի ղեկավարը նշանակում է Լիազոր մարմնի ուսումնական հաստատության ռեկտորի ժամանակավոր պաշտոնակատար, որը պետք է համապատասխանի օրենքով և Լիազոր մարմնի ուսումնական հաստատության կանոնադրությամբ ռեկտորին ներկայացվող պահանջներին: Ռեկտորի ժամանակավոր պաշտոնակատարը պաշտոնավարում է մինչև օրենքով և Լիազոր մարմնի ուսումնական հաստատության կանոնադրությամբ նախատեսված կարգով ձևավորված կոլեգիալ կառավարման մարմնի՝ խորհրդի կողմից ընտրված ռեկտորի կողմից լիազորությունները ստանձնելու օրը: Լիազոր մարմնի ուսումնական հաստատության ռեկտորի ժամանակավոր պաշտոնակատարի նշանակումից մեկ ամսվա ընթացքում ձևավորվում է ուսումնական հաստատության խորհուրդը: Ուսումնական հաստատության խորհրդի ձևավորման օրվանից ոչ ուշ, քան տասն աշխատանքային օրվա ընթացքում հայատարարվում է ռեկտորի ընտրության բաց մրցույթ։
4. Լիազոր մարմնի ուսումնական հաստատության հաստիքացուցակը և կառուցվածքը հաստատելուց հետո փրկարարական պաշտոններ զբաղեցնող անձինք շարունակում են պաշտոնավարել իրենց պաշտոններում՝ մինչև Լիազոր մարմնի ղեկավարի կողմից նոր հաստիքներում նշանակվելը, իսկ այդ հաստիքներում երկու ամսվա ընթացքում չնշանակվելու դեպքում նրանց հետագա աշխատանքային հարաբերություններին ընթացք է տրվում օրենքով սահմանված կարգով: Նշված ծառայողները Լիազոր մարմնի ղեկավարի կողմից նոր հաստիքներում նշանակվելուց հետո մեկ տարվա ընթացքում Լիազոր մարմնի ղեկավարի հրամանով հաստատված կարգին համապատասխան անցնում են մասնագիտական պիտանելիության ստուգում և դրա բացասական արդյունքի դեպքում ազատվում են փրկարար ծառայությունից:
5. Լիազոր մարմնի ուսումնական հաստատության հաստիքացուցակը և կառուցվածքը հաստատելուց հետո ծառայողները աշխատողները շարունակում են պաշտոնավարել իրենց գործող պաշտոններում՝ մինչև ուսումնական հաստատության ռեկտորի ժամանակավոր պաշտոնակատարի կողմից փրկարարական պաշտոններ չհամարվող նոր պաշտոններում նշանակվելը՝ հարցազրույցի հիման վրա, որի անցկացման կարգը սահմանվում է Լիազոր մարմնի ղեկավարի կողմից: Այդ պաշտոններում երկու ամսվա ընթացքում չնշանակվելու դեպքում ծառայողների աշխատողների հետագա աշխատանքային հարաբերություններին ընթացք է տրվում օրենքով սահմանված կարգով:
6. Սույն օրենքի 8-րդ հոդվածը ուժի մեջ է մտնում Լիազոր մարմնի ուսումնական հաստատության կանոնադրության ուժի մեջ մտնելու օրը:
7. Սույն օրենքի 10-րդ հոդվածը ուժի մեջ է մտնում սույն օրենքի 8-րդ հոդվածով նախատեսվող յուրաքանչյուր կրթական ծրագրով ընդունելություն հայտարարելու օրը:
8. ՀՀ Ճգնաժամային կառավարման պետական ակադեմիայի խորհուրդը գործում է մինչև Լիազոր մարմնի ուսումնական հաստատության խորհրդի ձևավորումը:
9. Սույն հոդվածի 5-րդ մասով նախատեսված կարգով նշանակված անձինք նշանակվելու օրվանից հետո՝ հինգ տարվա ընթացքում, օգտվում են «Պետական կենսաթոշակների մասին» օրենքով սահմանված երկարամյա ծառայության զինվորական կենսաթոշակ ստանալու իրավունքից, բայց ոչ ավելի, քան իրենց երկարամյա ծառայության զինվորական կենսաթոշակ ստանալու իրավունքի ձեռք բերման տարիքի հասնելը: Այս դեպքում համապատասխան պաշտոն զբաղեցրած ժամանակահատվածը համարվում է զինվորական ծառայության ստաժ: Պետական կենսաթոշակ ստանալու պահից տվյալ աշխատողի աշխատավարձի հաշվարկն իրականացվում է Լիազոր մարմնի ուսումնական հաստատության կառավարման խորհրդի կողմից տվյալ պաշտոնի համար  սահմանված կարգով։ Նախկինում հաշվարկվող հավելումները և լրավճարներն այլևս չեն հաշվարկվում:
10. Ռեկտորը ռեկտորի ժամականավոր պաշտոնակատարը և սույն հոդվածի 5-րդ մասով նախատեսված կարգով նշանակված այն անձինք, ովքեր նշանակվելու պահին հասել են երկարամյա ծառայության զինվորական կենսաթոշակ ստանալու իրավունքի տարիքին, Լիազոր մարմնի ուսումնական հաստատության՝ փրկարարական չհանդիսացող հաստիքներում նշանակվելու դեպքում պահպանում են իրենց աշխատավարձը (հիմնական աշխատավարձը, հավելումները, լրավճարները), եթե այն բարձր է տվյալ պաշտոնի համար Լիազոր մարմնի ուսումնական հաստատության կառավարման խորհրդի կողմից սահմանված աշխատավարձից։

**Հանրապետության նախագահ Վ․Խաչատուրյան**

 «\_\_\_\_»\_\_\_\_\_\_\_\_\_\_2024թ․

 Ք․ Երևան